CELEX: 22005D0072
Language: fi
Date: 2005-04-29 00:00:00
Title: ETA:n sekakomitean päätös N:o 72/2005, tehty 29 päivänä huhtikuuta 2005, yhteistyöstä muilla kuin neljän vapauden alaan kuuluvilla erityisalueilla tehdyn ETA-sopimuksen pöytäkirjan 31 muuttamisesta

15.9.2005   
            
            
               FI
            
            
               Euroopan unionin virallinen lehti
            
            
               L 239/64
            
         
      ETA:N SEKAKOMITEAN PÄÄTÖS N:o 72/2005,
   tehty 29 päivänä huhtikuuta 2005,
   yhteistyöstä muilla kuin neljän vapauden alaan kuuluvilla erityisalueilla tehdyn ETA-sopimuksen pöytäkirjan 31 muuttamisesta
   ETA:n SEKAKOMITEA, joka
   ottaa huomioon Euroopan talousalueesta tehdyn sopimuksen, sellaisena kuin se on muutettuna Euroopan talousalueesta tehdyn sopimuksen tarkistamisesta tehdyllä pöytäkirjalla, jäljempänä ”sopimus”, ja erityisesti sen 86 ja 98 artiklan,
   sekä katsoo seuraavaa:
   
               (1)
            
            
               Sopimuksen pöytäkirja 31 muutettiin 16 päivänä joulukuuta 2004 tehdyllä ETA:n sekakomitean päätöksellä N:o 180/2004 (1).
            
         
               (2)
            
            
               On aiheellista laajentaa sopimuspuolten välistä yhteistyötä niin, että sen piiriin kuuluisi myös turvallisuusalan tutkimukseen liittyvät valmistelutoimet (2005).
            
         
               (3)
            
            
               Sopimuksen pöytäkirja 31 olisi tämän vuoksi muutettava, jotta tämä laajennettu yhteistyö voitaisiin aloittaa 1 päivänä tammikuuta 2005,
            
         ON PÄÄTTÄNYT SEURAAVAA:
   1 artikla
   Muutetaan sopimuksen pöytäkirjassa 31 oleva 1 artikla seuraavasti:
   
               1)
            
            
               Korvataan 1 kohta seuraavasti:
               
                           ”1.
                        
                        
                           EFTA-valtiot osallistuvat 1 päivästä tammikuuta 1994 alkaen 5 kohdassa tarkoitettujen yhteisön tutkimuksen ja teknologisen kehittämisen puiteohjelmien täytäntöönpanoon ja 1 päivästä tammikuuta 2005 alkaen 9 kohdassa tarkoitettuihin toimiin osallistumalla niiden eri ohjelmiin.”
                        
                     
         
               2)
            
            
               Korvataan 2 kohta seuraavasti:
               
                           ”2.
                        
                        
                           EFTA-valtiot osallistuvat 5 ja 9 kohdassa tarkoitetun toiminnan rahoitukseen sopimuksen 82 artiklan 1 kohdan a alakohdan mukaisesti.”
                        
                     
         
               3)
            
            
               Korvataan 6 kohta seuraavasti:
               
                           ”6.
                        
                        
                           Tutkimuksen ja teknologisen kehittämisen alaan kuuluvien 5 ja 9 kohdassa tarkoitettujen puiteohjelmiin kuuluvien yhteisön toimien arvioinnissa ja suuntaamisessa merkittävällä tavalla uudelleen noudatetaan sopimuksen 79 artiklan 3 kohdan mukaista menettelyä.”
                        
                     
         
               4)
            
            
               Lisätään 8 kohdan jälkeen kohta seuraavasti:
               
                           ”9.
                        
                        
                           EFTA-valtiot osallistuvat 1 päivästä tammikuuta 2005 seuraavaan varainhoitovuoden 2005 Euroopan yhteisöjen yleiseen talousarvioon sisältyvään budjettikohtaan liittyviin yhteisön toimiin:
                           
                                       —
                                    
                                    
                                       
                                          Budjettikohta 08.14.01: ’Turvallisuusalan tutkimukseen liittyvät valmistelutoimet (2005)’.”
                                    
                                 
                     
         2 artikla
   Tämä päätös tulee voimaan seuraavana päivänä sen jälkeen, kun viimeinen sopimuksen 103 artiklan 1 kohdan mukainen ilmoitus on tehty ETA:n sekakomitealle (2).
   Sitä sovelletaan 1 päivästä tammikuuta 2005.
   3 artikla
   Tämä päätös julkaistaan Euroopan unionin virallisen lehden ETA-osastossa ja ETA‐täydennysosassa.
   
      Tehty Brysselissä 29 päivänä huhtikuuta 2005.
      
         
            ETA:n sekakomitean puolesta
         
         
            Puheenjohtaja
         
         Richard WRIGHT
         
      
   
   
      (1)  EUVL L 133, 26.5.2005, s. 42.
   
      (2)  Valtiosäännön asettamista vaatimuksista ei ole ilmoitettu.